ai4bharat/Pralekha huggingface dataset:
شمال مشرقی ریاستوں کی ترقی کی وزارت
سِمفنی : شمال-مشرقی خطے میں سیاحت کے شعبے کا گیم چینجر
شمال-مشرقی خطے کی ترقی اور امداد باہمی کے وزیر مملکت جناب بی ایل ورما نے اپنے ویڈیو پیغام میں کہا ہے کہ وزیراعظم جناب نریندر مودی کی دوراندیش قیادت کے تحت حکومت ہند سیاحت کے شعبے میں جو چند بنیادی شعبوں میں سے ایک ہے، شمال مشرقی بھارت کی ترقی کی جانب پورے جوش و جذبے کے ساتھ کام کر رہی ہے۔ حکومت سمفنی جیسے پروگراموں کے ذریعے خطے میں سیاحتی امکانات کے فروغ میں ایک سنگ میل ثابت ہونے والی خدمت فراہم کرے گی۔
شمال –مشرقی خطے کی ترقی کی وزارت کے جوائنٹ سکریٹری جناب ہرپریت سنگھ نے سبھی اہم شخصیتوں کا خیر مقدم کیا اور کہا کہ سمفنی ایسے بہترین خیالات اور طور طریقوں کو اپنانے کا ایک پلیٹ فارم ہے، جس سے شمال-مشرقی خطے میں سیاحتی شعبے کے امکانات کو فروغ حاصل ہوگا اور بروئے کار آنے کا موقع ملے گا۔
بلومبرگ کے ایشیا ہیڈ جناب نتن جیسوال نے مرکزی اور ریاستی سرکاروں کوشمال-مشرقی بھارت میں سیاحتی شعبے کو فروغ دینے کی جانب اُن کی کوششوں پر سراہا۔ جناب جیسوال نے مقامی اور ملک کے لوگوں کے بیش بہا رول کو اجاگر کیا، جو شمال-مشرقی بھارت میں سیاحت کے شعبے کی ترقی میں تیزی لانے والاعنصر ثابت ہوا۔
شمال مشرقی کونسل کےمشیر اسمت آر لالروڈِنگی نے تکنیکی تربیت والی ہنر مند افرادی قوت کی اہمیت کو اجاگر کیا، جس سے سیاحتی سرگرمیوں میں اضافہ ہوگا اور شمال مشرقی خطے کی ثقافت، سیرو تفریح اور فطری نظاروں کی نمائش کی جائے گی۔
تریپورہ سیاحتی بورڈ کےآئی اے ایس افسر جناب کرن گٹّے نے ایک مارکٹ معیشت تخلیق دینے کی اہمیت ظاہر کی تاکہ دیر پا سیاحت اور شمال مشرق کو دنیا میں بہترین سیاحتی مقامات میں سے ایک قرار دینے کو یقینی بنایا جا سکے۔
ٹور آپریٹر جناب اوکین ‘‘ ابیر کنٹری ٹریولس’’ نے خطرے والے کھیل کود پر بات کرتے ہوئے کہا کہ حکومت سیاحوں کے لئے ایک پالیسی وضع کر رہی ہے کہ انہیں ٹریکنگ، رافٹنگ وغیرہ جیسے پُرخطر کھیلوں کیلئے ایک محفوظ ماحول مل سکے۔
شمال مشرقی خطے کی ترقی کی وزارت کے سکریٹری جناب لوک رنجن نے سمفنی کی ترقی سے متعلق اپنے اختتامی کلمات میں کہا کہ شمال مشرقی بھارت ایک خوبصورت جنت ہے۔ جہاں مجموعی طور پر سما ج کے لئے ایک مشترکہ ویژن پایا جاتا ہے۔ ہم شمال مشرقی خطے کے تنوع اور خوبصورتی کی نمائش کر سکتے ہیں۔ شمال مشرق کے سیاحتی شعبے کے بارے میں نئے خیالات پیش کرنے سے متعلق انہوں نے کہا کہ ‘‘بنیاد میں لوگ اور سیارہ’’ سےسب کی شمولیت، لچکداری اور دیر پائیگی کی جانب پیش قدمی میں مدد مل سکی، جس سے مستقبل کی نسلوں کو بھی فائدہ ہوگا۔ انہوں نے مزید کہا کہ سمفنی سے عوامی شراکت داری اور جن بھاگیداری کے تئیں وزارت کے عزم کی نمائندگی ہوتی ہے۔
شمال مشرقی خطے میں سیاحت کے شعبے میں بڑے موقعوں کی تلاش کے کام کے بارے میں شمال مشرقی خطے کی وزارت نے 24 سے 27 ستمبر 2022 تک ورچوئل وسیلے سے سمفنی کا اہتمام کیا۔ سمفنی کا مقصد شمال مشرقی بھارت کی خوبصورتی کو ظاہر کرنے کا ایک خاکہ تیار کرنا ہے نیز شمال مشرقی خطے میں سیاحت کے شعبے کو سراہنا ہے۔ اس میں دانشوروں کی طرف سے فراہم کردہ نئے نظریات اور تجاویز پر بات چیت بھی شامل ہے۔
سمفنی کا مقصد ہر طرح کی رکاوٹوں کو دور کرنے کے لئے کوئی ایک جگہ قائم کرنا ہے۔ سیاحوں اور ٹور آپریٹروں کو ان رکاوٹوں کا سامنا ہے۔ نیز سیاحوں کے لئے خدمات مہیا کرانا ہے، جبکہ لاجسٹکس اور بنیادی ڈھانچے سے متعلق رکے ہوئے کاموں ، بیداری میں کمی کے مسئلے کو حل کرنا ہے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 57.22 کروڑ ٹیکے لگائے جاچکے ہیں
گذشتہ 24 گھنٹوں میں 36,571 نئے معاملے سامنے آئے ہیں
زیر علاج مریضوں کی شرح مجموعی معاملوں کا 1.12 فیصد ہے ، جو مارچ 2020 سے سب سے کم شرح ہے
بھارت میں زیر علاج مریضوں کی مجموعی تعداد فی الحال 3,63,605 ہے؛ جو پچھلے 150 دنوں میں سب سے کم ہے
شفایابی کی شرحمیں اضافہ ہوا ہے اور یہ 97.54 فیصد پر پہنچ گئی ہے؛ جو مارچ 2020 سے سب سے زیادہ ہے
گذشتہ 24 گھنٹوں کے دوران36,555مریض شفا یاب ہوئے ہیں،اس طرح شفایایاب ہونے والے مریضوں کی مجموعی تعداد 3,15,61,635 ہوگئی ہے
متاثرہ مریضوں کی ہفتہ واری شرح ہے جو گذشتہ 56 دنوں سے 3 فیصد سے کم ہے
متاثرہ مریضوں کی یومیہ شرح  ہے، جو پچھلے 25 دنوں سے3 فیصد سے بھی کم ہے
مجموعی طور پر اب تک 50.26کروڑ ٹیسٹ کئے جاچکے ہیں
صدر جمہوریہ کا سکریٹریٹ
انڈین فارن سروس کے پروبیشنرز نے صدر جمہوریہ سے ملاقات کی
بین الاقوامی میدان میں ہندوستان کے کردار اور اثر و رسوخ کو تیزی سے پھیلانا نوجوان سفارت کاروں کے لیے نئی چیلنجوں کے ساتھ ساتھ بے مثال مواقع پیش کرتا ہے: صدر جمہوریہ مرمو
انڈین فارن سروس  کے فرائض کی عارضی مدت کے حامل افسران  نے آج  راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
پروبیشنرز سے خطاب کرتے ہوئے صدر جمہوریہ نے کہا کہ ہندوستانی سفارت کار بننے کے لیے اس سے بہتر وقت نہیں ہو سکتا۔ بین الاقوامی میدان میں دونوں عالمی ترقی کے محرک کے طور پر اور عالمی حکمرانی میں ایک مضبوط آواز کے طور پر ہندوستان کا کردار اور اثر و رسوخ تیزی سے پھیل رہا ہے ۔ آج، بین الاقوامی برادری پیچیدہ عالمی چیلنجوں کے حل کے لیے ہندوستان کی طرف دیکھ رہی ہے: یہ پائیدار ترقی ہو، موسمیاتی تبدیلی، سائبر سیکیورٹی، آفات سے نمٹنا یا انتہا پسندی اور دہشت گردی کا مقابلہ کرنا ہو۔ انہوں نے کہا کہ یہ ان جیسے نوجوان سفارت کاروں کے لیے نئے چیلنجز کے ساتھ بے مثال مواقع فراہم کرتا ہے۔
صدر جمہوریہ نے کہا کہ جیسے جیسے نوجوان افسران ذمہ داریاں نبھانے کی تیاری کرتے ہیں، انہیں یہ بات ذہن میں رکھنی چاہیے کہ بیرون ملک ان کی تمام کوششوں اور سرگرمیوں کا حتمی مقصد اپنے ملک میں ترقی اور نمو کو فروغ دینا ہے۔ انہوں نے کہا کہ ہندوستان کی عظیم تر خوشحالی کے بڑے ہدف کو حاصل کرنے کے لیے انہیں دیگر سول سروسز کے افسران کے ساتھ ہاتھ ملا کر کام کرنا ہوگا۔ انہوں نے مزید کہا کہ انہیں دنیا بھر میں 33 ملین مضبوط ہندوستانی تارکین وطن کے ذریعہ ادا کردہ اہم کردار کو احتیاط سے کاشت اور فروغ دینا چاہئے۔ انہوں نے اس بات پر روشنی ڈالی کہ قونصلر خدمات اور کمیونٹی کی رسائی کو حساسیت اور انسانی رابطے کے ساتھ فراہم کیا جانا چاہیے۔ انہوں نے افسران پر زور دیا کہ وہ ہندوستانی کمیونٹی کے ارکان سے باقاعدگی سے ملاقات کریں، اور ان کی فلاح و بہبود کا خیال رکھیں۔
صدر جمہوریہ کی تقریر دیکھنے کے لیے یہاں کلک کریں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 123.25کروڑٹیکے لگائے جاچکے ہیں جو کہ ایک بڑی حصولیابی ہے۔
شفایابیوں کی شرح سردست 98.35 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 10,116 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,40,18,299ہوگئی ہے۔
گزشتہ 24 گھنٹوں کے دوران 6,990نئے معاملات سامنے آئے۔جو551دنوں میں سب سے کم ہے۔
سردست بھارت میں زیر علاج مریضوں کی تعداد 1,00,543 ہے۔جو 546دنوں میں سب سے کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.29 فیصد ہے،جو مارچ 2020 کےبعد سے سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.69)فصد ) ہے، جو کہ گزشتہ 57 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 16 دنوں سے 1 فیصد سے بھی کم درج ہورہی ہے۔
اب تک کل 64.13کروڑ ٹیسٹ کئے جاچکے ہیں۔
کوئلے کی وزارت
کوئلے کی وزارت نے تجارتی کوئلہ کان کنی نیلامی کے تحت پانچ ریاستوں کی آٹھ کانوں کی ای نیلامی کا انعقاد کیا
ان کانوں کے کل کوئلے کے ذخائر 2157.48 ملین ٹن ہیں
نامزد اتھارٹی، وزارت کوئلہ نے آج یہاں کوئلے کی آٹھ کانوں کی ای نیلامی کی اور ان کانوں کی تفصیلات حسب ذیل ہیں:-
- کوئلے کی پانچ کانوں کو مکمل طور پر دریافت کیا گیا ہے اور تین کانوں کو جزوی طور پر دریافت کیا گیا ہے۔
- کوئلے کی ان آٹھ کانوں کے کل ارضیاتی ذخائر 2157.48 ملین ٹن  ہیں۔
- ان کوئلے کی کانوں کے لیے مجموعی اعلیٰ صلاحیت کی شرح  19.31 ملین ٹن سالانہ ہے۔
دن 1 کے نتائج حسب ذیل ہیں:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
ارضیاتی ذخائر 
|
|
جمع کی گئی اختتامی بولی
|
|
ریزرو قیمت 
|
|
حتمی پیشکش 
|
|
1
|
|
سرسا
|
|
چھتیس گڑھ
|
|
ناقابل اطلاق
|
|
72.55
|
|
مدھیہ بھارت منرلز پرائیویٹ لمیٹڈ/333702
|
|
4.00
|
|
5.50
|
|
2
|
|
داہیگاؤں/مکرڈھوکرا-IV
|
|
مہاراشٹر
|
|
1.61
|
|
121.00
|
|
آواسا فیرو الائیز پرائیویٹ لمیٹڈ/ 332977
|
|
4.00
|
|
5.50
|
|
3
|
|
بسنت پور
|
|
جھارکھنڈ
|
|
ناقابل اطلاق
|
|
200.00
|
|
گنگارام چک مائننگ پرائیویٹ لمیٹڈ/148095
|
|
4.00
|
|
5.00
|
|
4
|
|
بندھا شمالی
|
|
مدھیہ پردیش
|
|
ناقابل اطلاق
|
|
500.00
|
|
جئے پرکاش پاور وینچرز لمیٹڈ/64702
|
|
4.00
|
|
15.75
|
|
5
|
|
مرکی منگلی-IV
|
|
مہاراشٹر
|
|
0.20
|
|
3.42
|
|
سوبھاگیہ مرکنٹائل لمیٹڈ/321854
|
|
4.00
|
|
6.00
|
|
6
|
|
جیت پور
|
|
جھارکھنڈ
|
|
2.50
|
|
81.10
|
|
ٹیری مائننگ پرائیویٹ لمیٹڈ/327195
|
|
4.00
|
|
7.00
|
|
7-8
|
|
رمپیا اور ڈپ سائیڈ آر رمپیا
|
|
اوڈیشہ
|
|
15.00
|
|
1179.41
|
|
جھار منرل ریسورسز پرائیویٹ لمیٹڈ/231029
|
|
4.50
|
|
9.50
وزارت دفاع
وائس ایڈمرل ادھیرا اروڑہ، این ایم نے حکومت ہند کے چیف ہائیڈروگرافر کی حیثیت سے ذمہ داری سنبھالی
نئی دہلی یکم اکتوبر 2021: وائس ایڈمرل ادھیرا اروڑا، این ایم نے حکومت ہند کے چیف ہائیڈروگرافر کا عہدہ سنبھال لیا۔ وہ وائس ایڈمرل ونے بدھوار کی جگہ آئے ہیں جو 30 ستمبر 2021 کو سبکدوش ہوگئے۔
وائس ایڈمرل ادھیرا اروڑا، این ایم نے ہندوستان بحریہ کی ایگزیکٹیو برانچ 1985 میں جوائن کی تھی۔ ماہر ہائیڈروگرافر کی حیثیت سے وہ ہندوستان بھر میں اور بحر ہند خطے  میں ہائیڈروگرافک سروے کا کام کرچکے ہیں۔ INS ستلیج کی کمانڈکے دوران بحری جہاز پہلی مرتبہ 2004 میں سونامی کے بعد سری لنکا کے گالے پورٹ پر پہنچا تھا۔ یہ سفر وہاں انسانی ہمدردی کی امداد اور آفات کی راحت رسانی کے لئے کیا گیا تھا۔ انھیں یہ اعزاز بھی حاصل ہے کہ انھوں نے INSسرویکشگ کی کمانڈ کے دوران ماریشس، سیشلز اور کینیا میں غیر ملکی باہمی تعاون کے سروے انجام دیئے تھے۔
اپنے اسٹاف اپوائنٹمنٹ کے دوران وہ سمندری سرحدوں کے پہلوؤں کے لئے ذمہ دار تھے۔ وہ NDA کھڑک واسلا سے گریجویٹ ہیں اور DSSCویلنگٹن سے بھی پڑھے ہیں۔ اپنے نیول ہائرکمان کورس کے دوران انھیں ممبئی یونیورسٹی سے ایم فل کی ڈگری بھی ملی۔ انھوں نے متعدد پروفیشنل مقالے لکھے ہیں اور سمندری سرحدوں کے تبدیل ہوتے منظرنامے میں انھیں گہری دلچسپی ہے۔
زراعت اور کاشتکاروں کی فلاح و بہبود کی وزارت
چنڈی گڑھ اے ڈبلیو جی کی دوسری زرعی ڈپوٹیز میٹنگ کی میزبانی کرے گا
انیس رکن ممالک اور 10 بین الاقوامی تنظیموں کے وفود دیرپا زراعت اور خوراک کے تحفظ پر تبادلہ خیال کریں گے
زرعی ورکنگ گروپ  کی زرعی ڈپوٹیز کی دوسری میٹنگ چنڈی گڑھ میں 29 سے 31 مارچ 2023 تک منعقد ہونی ہے جس کے لئے تمام تیاریاں مکمل کرلی گئی ہیں۔ اس ایونٹ میں 19 رکن ممالک، 10 مدعو ممالک اور 10 بین الاقوامی تنظیموں کے وفود شرکت کریں گے۔
آئندہ ایونٹ کے بارے میں بات کرتے ہوئے زرعی اور کسانوں کی فلاح و بہبود کے شعبے کے جوائنٹ سکریٹری  رتیش نے کہا کہ اے ڈبلیو جی کی زرعی ڈپوٹیز کی دوسری میٹنگ ممالک کو اکٹھا کرنے اور دیر پا زراعت ، خوراک کے تحفظ اور غذائیت کو یقینی بنانے سے متعلق تبادلہ خیال کے لئے ایک اہم پلیٹ فارم ہے۔ ہم چنڈی گڑھ میں اس ایونٹ کی میزبانی کے لئے تیار ہیں اور ثمر آور تبادلہ خیال کے لئے پرامید ہیں۔
پی آئی بی چنڈی گڑھ کے ایڈیشنل ڈائرکٹر جنرل راجندر چودھری نے کہا کہ اے ایم آئی ایس ریپڈ رسپانس فورم اجلاس ، جو میٹنگ کے پہلے دن منعقد ہوگا، خوراک کی منڈیوں کی صورتحال سے نمٹنے اور صلاحیت سازی کی ضرورتوں کو نشان زد کرنے کےلئے ایک اہم پہل ہے۔
میٹنگ کے دوسرے اور تیسرے دن رکن ممالک مسوداتی اعلامیہ پر توجہ مرکوز کریں گے، جس کے دوران چار موضوعاتی شعبوں یعنی خوراک کے تحفظ اور غذائیت، ماحولیاتی اسمارٹ نقطہ نظر کے ساتھ دیرپا زراعت، جامع زرعی ویلیو چین اور خوراک کے نظاموں اور زرعی تبدیلیوں کے لئے ڈیجیٹل کاری پر بات چیت کی جائے گی۔
تبادلہ خیال کے علاوہ وفود کو راک گارڈن میں خوراک کے میلے کا دیدار کراکر کے چنڈی گڑھ کے مالا مال ثقافتی ورثے سے روبرو کرایا جائے گا۔ اس کے بعد وہ ایک گالہ اعشائیہ میں شریک ہوں گے اور پنجور میں یدویندر گارڈن کا دورہ کریں گے۔ یہ ایونٹ ایک ساتھ رکن ممالک کے اکٹھا ہونے اور زراعت اور خوراک کے تحفظ کے لئے ایک دیرپا مستقبل کے تئیں کام کرنے کے لئے تیار ہیں۔
۔۔۔۔۔۔۔۔۔۔۔
ش ح۔ع ح۔ ن ا۔
U-3449
(Visitor Counter : 88
الیکٹرانکس اور اطلاعات تکنالوجی کی وزارت
یو آئی ڈی اے آئی رہائشیوں کے تجربے کو مزید بہتر بنانے کے لیے آدھار آپریٹروں کی استعداد کار میں اضافہ کر رہا ہے
اس سال مزید سو ورکشاپس کا انعقاد کیا جائے گا
یونیک آئیڈینٹیفکیشن اتھارٹی آف انڈیا  نے ملک بھر میں ہزاروں آدھار آپریٹروں کی کارکردگی کو بڑھانے کے لیے ملک گیر صلاحیت سازی کی مہم شروع کی ہے۔
یہ مشق آپریٹروں کو آدھار ایکو سسٹم میں پالیسیوں/ طریقہ کار میں تازہ ترین تبدیلیوں سے آگاہ کر کے ماحولیاتی نظام کو مزید مضبوط کرے گی اور اندراج، اپ ڈیٹس اور تصدیق کے عمل کے دوران آپریٹر کی سطح پر ہونے والی غلطیوں کو کم کرے گی۔ سب سے اہم بات، یہ رہائشیوں کے تجربے کو مزید بہتر بنائے گی۔
اس پہل کے ایک حصے کے طور پر، یو آئی ڈی اے آئی نے پچھلے کچھ مہینوں میں شمال مشرقی ریاستوں سمیت کئی ریاستوں اور مرکز زیر انتظام علاقوں میں پہلے ہی تقریباً دو درجن تربیتی سیشنز کا انعقاد کیا ہے۔ چونکہ آپریٹر زمینی سطح پر کام کرتے ہیں، اور اندراج، اپ ڈیٹ اور تصدیق کے ذمہ دار ہوتے ہیں، یہ ضروری ہے کہ وہ عمل، رہنما خطوط اور پالیسیوں کی اچھی سمجھ رکھتے ہوں۔
پہلے سے منعقد کیے گئے تربیتی سیشن میں تقریباً 3,500 آپریٹروں اور ماسٹر تربیت دہندگان کو جدید ترین علم، اور اندراج، اپ ڈیٹ اور تصدیقی عمل کے طریقہ کار سے لیس کیا گیا ہے۔ وہ علم کی ترسیل کا عمل شروع کر سکتے ہیں اور حاصل شدہ معلومات کو مزید پھیلا سکتے ہیں۔
اس کے علاوہ، یو آئی ڈی اے آئی کی طرف سے تمام ریاستوں اور مرکز زیر انتظام علاقوں میں اس سال کے دوران اس طرح کے مزید 100 پورے دن کے تربیتی سیشن منعقد کیے جائیں گے۔
ان شراکت داروں کے ذریعہ آدھار ایکو سسٹم اور طرز عمل میں تبدیلی کے بارے میں ایک مضبوط علم ملک بھر میں اندراج/ اپ ڈیٹ مراکز میں رہائشیوں کو زیادہ معاون اور بہتر تجربہ دینے میں مدد کرے گا۔
وزارت خزانہ
انکم ٹیکس کے محکمے نے تمل ناڈو میں تلاشی کی کارروائیاں انجام دیں
نئی دہلی،12 نومبر ، انکم ٹیکس کے محکمے نے چنئی سے کام کرنے والے سونے اور سونے کے زیورات کے سرکردہ تھوک کاروباری کے ٹھکانوں کی 10 نومبر 2020 کو تلاشیاں لیں۔ یہ تلاشیاں چنئی، ممبئی، کولکتہ، کوئمبٹور، سیلم، تریچی، مدورئی اور تیرونلویلی میں 32 مقامات پر لی گئیں۔
جو ثبوت حاصل کیے گئے ہیں ان میں مختلف مقامات پر متعلقہ شخص کی طرف سے رکھا گیا اسٹاک شامل تھا جس کا کوئی حساب کتاب نہیں تھا۔ تقریباً 400 کروڑ روپئے کی مالیت کا حساب کتاب سے زائد قریب قریب 814 کلو گرام اسٹاک کی نشاندہی کی گئی جس پر ٹیکس عائد کیا جائے گا۔ چونکہ یہ کاروباری اسٹاک تھا اس لیے اسے ضبط نہیں کیا گیا کیونکہ انکم ٹیکس قانون 1961 کے مطابق کاروباری اسٹاک کو ضبط نہیں کیا جاسکتا۔ گروپ نے جو سسٹم  قائم کیا ہے اس سے ملنے والی معلومات سے اکیلے مالی 2018-19 میں 102 کروڑ روپئے کی ایسی خالص آمدنی کا پتہ چلتا ہے جس کا کتابوں میں کوئی اندراج نہیں تھا۔ سسٹم میں مالی برسوں 2019-20 اور 2020-21 کے سلسلے میں جو اعداد وشمار دیئے گئے ہیں ان کی تفصیل فورنسک ا ٓلات کی مدد سے جمع کی جارہی ہے۔ اسی طرح متعلقہ شخص کے کاروباری احاطے میں 50 کلو گرام کا جو زائد اسٹاک ملا ہے اسے بھی ضبط نہیں کیا گیا لیکن بے حساب کتاب والی آمدنی کے سلسلے میں اس کی قیمت کا تعین کیا جارہا ہے۔
یہ گروپ اپنے کاروبار کے اصل حقائق کوچالاکی کے ساتھ چھپانے کے لیے ایک کسٹم کا پیکیج جے پی اے سی استعمال کر رہا تھا۔ سامان کو رف تخمینے کے طور پر بل/ انوائس بناکر ٹرانسپورٹ کیا جاتا تھا اور ان بلوں کو سامان کی ڈلیوری کے بعد ضائع کردیا جاتا تھا۔ اس طرح جو معلومات حاصل ہوئی ہے اسے دیگر فریقوں کے بے حساب کتاب والے لین دین کا پتہ لگانے کے لیے بھی استعمال کیا جائے گا۔فورنسک ماہرین خصوصی آلات کے ذریعے مزید اعداد وشمار جمع کر رہے ہیں تاکہ بے حساب کتاب والی آمدنی کا قطعی تعین کیا جاسکے۔
اب تک کی تلاشیوں کے نتیجے میں 500 کروڑ روپئے سے زیادہ کی ایسی آمدنی کا پتہ چلاہے جس کا حساب کتاب نہیں رکھا گیا تھا۔ یہ بھی حقیقت ہے کہ متعلقہ شخص نے اُس آمدنی میں سے جس کا اب پتہ چلاہے 150 کروڑ روپئے کا رضاکارانہ طور پر انکشاف کیا تھا۔ گروپ کی غیر کاروباری سرمایہ کاری کے سلسلے میں بھی تحقیقات ہو رہی ہے اور منافع کو کم کرکے دکھانے کے لیے درج کیے گئے حساب کتاب کا پتا لگایا جارہا ہے۔
بھاری صنعتوں کی وزارت
آزادی امرت چائے روایتی، الائچی، ادرک اور مسالہ ذائقوں میں لانچ کی گئی
آزادی امرت چائے جلد ہی پارلیمنٹ کے ٹی بورڈ کاؤنٹرز، ٹرائفیڈ آؤٹ لیٹس، ادیوگ بھون اور مرکزی حکومت کے دیگر دفاتر پر خوردہ فروخت کے لیے دستیاب ہوگی
نئی دہلی:24اکتوبر،2021۔بھاری صنعتوں کی وزارت کے تحت چائے کے سیکٹر میں مرکزی سرکاری سیکٹر کی ایک کمپنی میسرز اینڈریو یول اینڈ کمپنی لمیٹیڈ نے ہندوستان کی آزادی کے 75ویں سال کی یاد میں آزادی کا امرت مہوتسو کو منانے کے لیے روایتی، الائچی، ادرک اور مسالے کے ذائقوں میں آزادی امرت چائی کا ایک سلسلہ شروع کیا ہے۔ بھاری صنعتوں کے مرکزی وزیر ڈاکٹر مہیندر ناتھ پانڈے نے جمعہ کو آزادی امرت چائی کا آغاز کیا۔ یہ جلد ہی پارلیمنٹ کے ٹی بورڈ کاؤنٹرز، ٹرائیفیڈ آؤٹ لیٹس، ادیوگ بھون اور مرکزی حکومت کے دیگر دفاتر پر 75 روپے فی 100 گرام پیک کی ابتدائی قیمت پر خردہ فروخت کے لئے دستیاب ہوگا۔
ایک 158 سال پرانی کمپنی میسرز اینڈریو یول اینڈ کمپنی لمیٹیڈ کے پاس آسام اور مغربی بنگال میں 15 چائے کے باغات ہیں، جن میں تقریباً 14000 ملازمین کام کرتے ہیں۔ اس کے تمام باغات 100 سال سے زیادہ پرانے ہیں، جو 110 لاکھ کلو گرام اعلیٰ کوالٹی، سی ٹی سی، روایتی، سبز اور سفید چائے تیار کرتے ہیں۔
وزارات ثقافت
پریاگ راج کنبھ کا پانچواں اشنان میلہ کل
نئیدہلی19فروری۔پریاگ راج کنبھ کا پانچواں اشنان میلہ کل ہوگا۔ اس موقع پر مقدس ڈبکی لگانے کے لئے بڑی تعداد میں عقیدت مند اور سیاح کنبھ پہنچ رہے ہیں۔ عقیدت مندوں کی زبردست بھیڑ ہونے کے پیش نظر ضلع میں وزنی گاڑیوں کے داخلے پر پابندی عائد کردی گئی ہے۔ ان وزنی گاڑیوں میں وہ گاڑیاں بھی شامل ہیں جنہیں پاس دئے گئے ہیں لیکن میلے کے علاقے میں ان کے داخلے پر پابندی عائد کردی گئی ہے۔ میلے کے علاقے میں صرف لازمی اشیا لے جانے والی گاڑیوں ، میڈیا اور انتظامیہ کی گاڑیوں کو جانے کی اجازت دی گئی ہے۔
ماگھی پورنیما کے اشنان کے بعد کلپ واسی اپنے اپنے گھروںکو واپس چلے جائیں گے ۔ یہ مہاشوراتری سے قبل میلے سے واپس ہونے والا دوسرا بڑا ہجوم ہوگا۔ میلہ انتظامیہ نے اس موقع پر عقیدت مندوں کے لئے آٹھ کلومیٹر کے علاقے میں 40 گھاٹ تیار کئے ہیں۔ حفاظت کے سخت انتظامات کئے گئے ہیں۔ اس موقع پر آنے والی زبردست بھیڑ کے پیش نظر مرکزی نیم فوجی دستے تعینات کئے گئے ہیں۔ دریائے گنگا اور جمناکے دو پُلوں پر ٹریفک کی آمدورفت ممنوع کردی گئی ہے ۔ صر ف جمنا کے پرانے پل پر ہی ٹریفک کی آمدورفت کی اجازت ہے ۔ میلے کی بھیڑ کی آمدورفت کا منظم طریقے سے انتظام کرنے کے لئےایسے اضافی نگراں ٹاور ایستادہ کئے گئے ہیں ، جن میں عوامی نظام تخاطب نصب ہے۔ میلہ انتظامیہ نے کہا ہے کہ الہ آباد ہائی کورٹ کے حکم کے مطابق اشنان کے مقامات سے 100فٹ کے فاصلے تک تصویر کشی کی اجازت نہیں ہوگی۔ اس کے ساتھ ہی عدالت عالیہ نے یہ ہدایت بھی کی ہے کہ گھاٹوں پر نہاتی ہوئی عورتوں کے فوٹو اخبارات میں شائع نہ کئے جائیں ۔ اس کے ساتھ ہی پریاگ راج کے اعلیٰ تعلیمی اداروں سمیت تمام تعلیمی ادارے آج سے تین دن تک بند رہیں گے۔مزید برآں میلہ انتظامیہ نے میلے کے علاقے میں عقیدت مندوں کے ایک مقام پراجتماع کو روکنے کی غرض سے مجسٹریٹوں اور پولیس افسران کا تقرر بھی کیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1074
(Visitor Counter : 35
وزیراعظم کا دفتر
وزیراعظم نے گوا ریاست کے یوم تاسیس کے موقع پر نیک خواہشات پیش کی ہیں
وزیراعظم جناب نریندرمودی نے گوا ریاست کے یوم تاسیس کے موقع پر اپنی نیک خواہشات پیش کی ہیں ۔
وزیراعظم نے ٹوئیٹ کیا:
‘‘گوا ریاست کے یوم تاسیس کے موقع پرنیک خواہشات ۔گوا ، جو شانتی ،جوش وخروش اورتابناکی کاایک حسین امتزاج ہے، اپنی منفرد ثقافت اور تحمل کے جذبے کے ساتھ مسلسل ترغیب فراہم کررہاہے ۔ میں گواکے عوام کی خیروعافیت اورخوشحالی کے لئے دعاگوہوں ، اورامید کرتاہوں کہ وہ بھارت کے ترقی کے سفرکو مسلسل مستحکم بناتے رہیں گے ۔
وزارت اطلاعات ونشریات
پی ایم جے ڈی وائی دور دراز علاقوں اور پہاڑی علاقوں میں پہنچی، جس سے معاشرے کے تمام طبقات کو فائدہ ہوا: ماہرین کی رائے
پی ایم جے ڈی وائی کی ساتویں سالگرہ کے موقع پر پی آئی بی گوہاٹی نے ویبینار کا انعقاد کیا
نئی دہلی، 2 ستمبر 2021، اسٹیٹ بینک آف انڈیا ، گوہاٹی کے ڈی جی ایم جناب سشانت کمار ساہوکے مطابق بھارت میں مالیاتی شمولیت کے حقیقی سفر کا آغاز 2014 میں اس وقت ہوا جب پردھان منتری جن دھن یوجنا  اور دیگر متعلقہ اسکیمیں شروع کی گئیں۔ انہوں نے یہ بات پردھان منتری جن دھن یوجنا کے آغاز کی ساتویں سالگرہ پر منعقدہ ایک وبینار سے خطاب کرتے ہوئے کہی۔ اس ویبینار کا انعقاد آج پریس انفارمیشن بیورو نے کیا تھا۔
مالیاتی شمولیت کا ذکر کرتے ہوئے جناب ساہو نے کہا کہ مالیاتی شمولیت خصوصی طور پر قرض، سرمایہ کاری، بیمہ اور پنشن سے متعلق مختلف مالیاتی اسکیموں کے ذریعہ معاشرے کے معاشی طور پر کمزور طبقے کو قابل اعتماد مالیاتی حل فراہم کراتی ہے۔انہوں نے بتایا کہ آسام میں پی ایم جے ڈی وائی اسکیم کے تحت ریکارڈ تعداد میں بینک کھاتے کھولے گئے۔ جون 2021 تک پچاس لاکھ گھروں نے ریاست میں ایک کروڑ 90 لاکھ پی ایم جے ڈی وائی کھاتے کھلوائے۔ انہوں نے اپنے خطاب میں دیگر اسکیموں مثلاً پی ایم جیون جیوتی بیمہ اور اٹل پنشن یوجنا کی کامیابی کے بارے میں بھی بتایا۔
جناب ساہو نے مختلف اضلاع اور بلاک کی سطح کے تمام متعلقین مثلاً سرکاری افسروں اور این جی اوز سے درخواست کی کہ وہ اس پروگرام میں اچھے طریقے سے شرکت کریں تاکہ مالیاتی شمولیت کا پروگرام عوام کے سب سے نچلے طبقے تک پہنچ سکے اور یہ تحریک کامیاب ہوسکے۔
اسٹیٹ بینک آف انڈیا، ایل ایچ ایم، کولکاتا کی ڈی جی ایم محترمہ کوہو گانگولی نے ویبینار سے خطاب کرتے ہوئے بتایا کہ سکم میں اب تک 86000 جن دھن کھاتے کھولے گئے ہیں۔ اس کو ایک بڑی کامیابی قرار دیتے ہوئے انہوں نے کہا کہ جن دھن یوجنا کے فائدے دور دراز کے علاقوں اور پہاڑی علاقوں تک پہنچے ہیں جس سے عوام کے تمام طبقات کو فائدہ پہنچا ہے۔
سکم سینٹرل یونیورسٹی میں کامرس کے محکمے کے سربراہ پروفیسر ایس ایس مہا پاترا نے پی ایم جے ڈی وائی کے ضمن میں ملک میں مالیاتی شمولیت اور اقتصادی ترقی کے بارے میں بتایا ۔ انہوں نے کہا کہ سات سال کی چھوٹی سی مدت میں بھارت میں بہت سی تبدیلیاں ہوئی ہیں اور مالیاتی شمولیت کا ایکو سسٹم مستحکم ہوا ہے اور اب یہ غریب سے غریب آدمی تک مالیاتی خدمات فراہم کرانے کی صلاحیت رکھتا ہے۔ جناب مہا پاترا نے مزید کہا کہ کووڈ ۔ 19 کے دوران آتم نربھر پیکیج کی وجہ سے تمام بہبودی اسکیموں کے لئے لوگوں نے جن دھن کو ایک چینل کے طور پر دیکھا۔
دینک پورودے کے ایڈیٹر جناب روی شنکر روی نے اپنی رائے کا اظہار کرتے ہوئے کہا کہ پی ایم جے ڈی وائی کی وجہ سے ہمارے ملک میں اب بالکل نچلی سطح کی آبادی کے لئے بھی بینک کھاتہ کھلوانا مشکل نہیں رہا ہے ۔ اس اسکیم کے تحت حکومت نے ایسے لوگوں کو بینک تک رسائی فراہم کرائی ہے جن کے لئے بینک کھاتے کھولنا مشکل رہا ہے۔
پی آئی بی کے میڈیا اینڈ کمیونی کیشن افسر جناب گوپا جیت داس نے استقبالیہ خطبہ دیا اور ویبینار کی نظامت پی آئی بی گوہاٹی کی میڈیا اینڈ کمیونی کیشن آفیسر محترمہ سوچیرا ساہو نے کی۔ آج اس ویبینار میں شمال مشرقی خطے سے پریس انفارمیشن بیورو کے فیلڈ آفیسز اور رینجل آؤٹ ریچ بیورو کے شرکا نے حصہ لیا۔
۔۔۔۔۔۔۔۔۔۔۔
ش ح۔ا گ۔ن ا۔
U-8578
(Visitor Counter : 152
صدر جمہوریہ کا سکریٹریٹ
30 اپریل کو چینج آف گارڈ تقریب نہیں ہوگی
نئی دہلی، 28 اپریل، 2022/ راشٹرپتی بھون کے آنگن میں اس ہفتے  کو چینج آف گارڈ تقریب منعقد نہیں ہوگی۔
۔۔۔
ش ح ۔ اس۔ ت ح ۔
U –4807
(Visitor Counter : 51
صدر جمہوریہ کا سکریٹریٹ
صدرجمہوریہ ہند دروپدی مرمو 2 سے 5 نومبر تک ناگالینڈ، میزورم اور سکم کا دورہ کریں گی
صدرجمہوریہ ہند محترمہ دروپدی مرمو 2 سے 5 نومبر 2022تک ناگالینڈ، میزورم اور سکم کا دورہ کریں گی۔
2 نومبر 2022 کو صدرجمہوریہ ایک شہری استقبالیہ میں شرکت کریں گی جس کی میزبانی کوہیما میں ناگالینڈ کی حکومت کی طرف سے ان کے اعزاز میں کی جائے گی ۔ اس موقع پر محترمہ مرمو ریاست میں تعلیم اور بنیادی ڈھانچے سےمتعلق مختلف پروجیکٹوں کا افتتاح اور سنگ بنیاد رکھیں گی ۔
3 نومبر 2022 کو صدرجمہوریہ کوہیما ، جنگی یادگارپر احتراما خراج عقیدت پیش کریں گی اور کگویما گاؤں بھی جائیں گی جہاں وہ گاؤں کونسل کے ا رکان اورایس ایچ جیز کے ارکان کے ساتھ گفتگو کریں گی۔ اسی روز وہ آئیزول میں میزورم یونیورسٹی کے تقسیم اسناد کی 17ویں تقریب میں شرکت کریں گی اورمیزورم کی ریاست میں تعلیم سے متعلق مختلف پروجیکٹوں کا افتتاح کریں گی ۔ شام میں محترمہ مرمو ایک شہری استقبالیہ میں شرکت کریں گی جس کی میزبانی میزورم کی حکومت کی طرف سے آئیزول کے راج بھون میں ان کے اعزاز میں کی جائے گی ۔
4 نومبر کو 2022 کو صدرجمہوریہ آئیزول میں میزورم قانون ساز اسمبلی کے ارکان سے خطاب کریں گی اوراسی روز وہ سکم کی حکو مت کی طرف سے دیئے جانے والے شہری استقبالیہ میں شرکت کریں گی جو ان کے ا عزاز میں دی جائے گی ۔ وہ مرکز اور ریاستی سرکاروں کے مختلف پروجیکٹوں کا افتتاح اور سنگ بنیاد رکھیں گی۔
5 نومبر 2022 کو صدرجمہوریہ دہلی لوٹنے سے پہلے ریوونگلا میں تاتھاگاتھا تسال میں ایس ایچ جی کے ارکان اور کامیابی حاصل کرنے والی خواتین کے ساتھ بات چیت کریں گی ۔